इस पेड़ पर कौओं का यह झुंड अक्सर आता है और काँव- काँव करके सबको अपनी उपस्थिति का अहसास कराकर उड़ जाता है। माने कह रहा हो हमें लुप्त होने से बचा लो... बलौदाबाजार मार्ग पर स्थित यह वही पलारी गाँव है, जहाँ ऐतिहासिक सिद्धेश्वर मंदिर और खूबसूरत बालसमुंद है। कौओं के इस झुंड को अपने कैमरे में कैद किया है छोटे भाई राजेश वर्मा ने। राजेश को फोटोग्राफी का शौक बचपन से रहा है। इन दिनों वे पक्षियों चित्र खींचने में रुचि ले रहे हैं। उनका कहना है कि अपने आस-पास अधिक से अधिक पेड़ लगाइए ,फिर देखिए तरह- तरह के पक्षियों का कलरव आपको सुबह शाम सुनाई देने लगेगा। और तो और जब पितृपक्ष के अंतिम दिन पितरों के विदा के लिए परिवार की बड़ी बहू रश्मि ने पकवान बनाया और कौओं को खिलाने के लिए भोजन अलग कर जैसे ही परछी बरामदे में रखा, पेड़ पर बैठा कौआ मानो इंतजार ही कर रहा था, तुरंत ही आया और पुड़ी लेकर फुर्रर्र.... – रत्ना वर्मा